Kolokvium (školstvo)

Kolokvium je v školstve buď druh skúšky alebo druh predmetu či kurzu na vysokej škole. Podrobnosti pozri nižšie.

 Skúška 
V dávnej minulosti bolo kolokvium skúška úradníka na dosiahnutie vyššieho miesta.colloquium . In: Ottův slovník naučný 5. CČechůvky. V Praze : J. Otto, 1892. dostupné online s. 517.Kolloquĭum. In: Meyers Großes Konversations-Lexikon. Ein Nachschlagewerk des allgemeinen Wissens Band 11. 6., gänzlich neubearbeitete und vermehrte Auflage. Leipzig und Wien: Bibliographisches Institut, 1907. dostupné online s. 271.

V minulosti bolo na Slovensku kolokvium skúška kandidáta docentúry formou diskusie v prítomnosti profesorského zboru. Označuje sa aj ako habilitačné kolokvium.kolokvium. In: Masarykův slovník naučný 4. KoM. Praha : Československý kompas, 1929. s. 34. Podobne dodnes v nemecky hovoriacich krajinách je kolokvium okrem iného aj povinná ústna obhajoba záverečnej práce (diplomovej práce, dizertácie, habilitačnej práce).

Zhruba do polovice 20. storočia bolo na Slovensku kolokvium aj neverejná skúška na vysokej škole, spravidla ústna, z vymedzeného učiva u profesora na overenie, či študent navštevoval prednášku uplynulého semestra, porozumel jej, resp. či priebežne študuje. Zakončená bola udelením kolokvijného vysvedčenia. V mnohých odboroch nebola povinná, ale v niektorých bola podmienkou na zaradenie do seminára, na niektorých vysokých školách aj na postup do ďalšieho semestra či na pripustenie k štátnym skúškam (tzv. štátne kolokviá). Okrem toho bolo kolokvium užitočné na získanie rôznych študentských výhod, napr. na získanie a udržanie si štipendia alebo odpustenie tzv. kolejného.kolokvium. In: Pedagogická encyklopédia Slovenska 1 AO. 1. vyd. Bratislava: Veda, 1984. s. 421.kolokvium. In: Příruční slovník jazyka českého. dostupné online. Podobne sa dodnes ako kolokvium niekedy označuje - napr. v Rakúsku, Švajčiarsku či Maďarsku - menšia písomná alebo ústna skúška v priebehu vysokoškolského štúdia, obvykle po prezentácii určitého celku učiva v semestri (typicky učiva jednej prednášky)kolokvium. In: Kolloquium. In: Brockhaus Enzyklopädie Bd. 27. Deutsches Wörterbuch: Gluc-Reg. 19., völlig neu bearb. Aufl. Mannheim : Brockhaus, 1995. ISBN 3-7653-1127-8. s. 1916.

Všeobecnejšie je kolokvium skúška či preverovanie pracovných metód študentov na vysokej škole formou ústnej diskusie, rozpravy, rozhovorukolokvium. In: , prípadne v užšom zmysle len formou ústnej diskusie so skupinou študentov. Niekedy termín kolokovium zahŕňa aj (alebo alternatívne) vypracovanie písomnej práce - napríklad Masarykova univerzita uvádza vo svojom študijnom poriadku kolokvium ako jednu z foriem ukončenia predmetu (ďalšie formy sú zápočet, klasifikovaný zápočet a skúška) a definuje ho nasledovne: „Kolokviom sa rozumie ukončenie predmetu rozpravou o problematike predmetu alebo vypracovaním písomnej práce zaoberajúcej sa čiastkovou tématikou predmetu, prípadne obidvoma spôsobmi. Kolokvium sa hodnotí slovami „prospel(a)” alebo „neprospel(a)”.“

 Predmet 
Ako predmet sa v dávnej minulosti sa výrazom kolokvium označovali pokusy a cvičenia v latinskom rečníctve na (latinských) školáchColloquĭum. In: Pierer's Universal-Lexikon der Gegenwart und Vergangenheit, Band 4. 4. Aufläge. Altenburg: Verlagsbuchhandlung von H. A. Pierer, 1858. dostupné online s. 265.

Dodnes (v nemecky hovoriacich štátoch) ide aj o špeciálne cvičenie na vysokej škole (obyčajne ako doplnok ku klasickým prednáškam, seminárom a pod. vo vyšších semestroch alebo pre doktorandov) v podobe vedeckého rozhovoru a odbornej výmeny názorov (často ako príprava na skúšku a niekedy s hosťujúcimi prednášajúcimi), napríklad špecificky na výmenu názorov o témach záverečných alebo podobných prác študentov/doktorandovkolokvium. In: Slovník súčasného slovenského jazyka. dostupné online a často v podobe referátov študentov (napríklad o spomínaných prácach) a následnej diskusie medzi vyučujúcim a študentom/študentami a medzi študentami navzájom

Kolokvium zriedkavo označuje aj prednášku na vysokej škole, v ktorej prezentuje výsledky výskumu určitej výskumnej oblasti postupne vždy iný prednášajúci.

 Referencie 

Kategória:Vysoké školy